Hakkloa-ulykken

Hakkloa-ulykken var en flyulykke som inntraff den 2. desember 1959 da et amerikansk Douglas C-47 Skytrain-fly operert av USAF med fire amerikanske besetningsmedlemmer styrtet ved Hakkloa i Nordmarka. Det var tåke i området da flyet styrtet, og alle ombord omkom i ulykken.

Flyet styrtet i Leirvika, på østsiden av Store Sandungen, en kilometer nord for Hakkloa i Nordmarka. Flyet hadde tatt av fra Fornebu for å gå til Ørland. Flyet skar en gate i skogen i 200 meters lengde, det ble fullstendig knust og vrakrester ble spredt over et stort område. Tømmerhuggere hørte et smell og så lysblaff i tåkehavet.

 Kilder 
 Filmavisen nr. 50, 1959.
 VG, 3. desember 1959, s. 14
 Aftenposten, 3. desember 1959

 Eksterne lenker 
 Aviation-safety.net – Informasjon om Hakkloa-ulykken


Kategori:Flyulykker i Norge
Kategori:Flyulykker i 1959
Kategori:1959 i Norge
Kategori:Ulykker og hendelser med Douglas C-47 Skytrain
Kategori:Ulykker og hendelser med fly fra United States Air Force
Kategori:Kontrollert flyvning inn i terreng